ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
ఆర్థిక వ్యవహారాల కు సంబంధించి ఏర్పాటు చేసిన మంత్రివర్గ సంఘం 
ఫాస్ఫేటిక్ మరియు పొటాషిక్  ఎరువుల కు 2020-21 సంవత్సరానికి గాను పౌష్టికాధారిత సబ్సిడీ  ధర ల స్థిరీకరణ కు ఆమోదం తెలిపిన మంత్రిమండలి
ఫాస్ఫేటిక్ మరియు పొటాషిక్  ఎరువుల కు 2020-21 సంవత్సరానికి గాను పౌష్టికాధారిత సబ్సిడీ  ధర ల స్థిరీకరణ కు
ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన ఆర్థిక వ్యవహారాల సంబంధిత మంత్రివర్గ సంఘం  ఆమోదం తెలిపింది. ఎన్ బిఎస్ కి సంబంధించినంతవరకు ఆమోదించిన ధరలు ఈ దిగువన తెలిపిన విధం గా ఉన్నాయి.
|
|
ఒక్కొక్క కిలోగ్రాముకు సబ్సిడీ ధరలు 
|
|
ఎన్
|
|
పి
|
|
కె
|
|
ఎస్
|
|
18.789
|
|
14.888
|
|
10.116
|
|
2.374
అమోనియం ఫాస్ఫేట్  అనే పేరు ను కలిగిన ఒక కాంప్లెక్స్ ఫర్టిలైజర్ ను ఎన్ బిఎస్ పథకం లో చేర్చేందుకు కూడా సిసిఇఎ సమ్మతి ని తెలిపింది.
పి&కె ఫర్టిలైజర్ లపై సబ్సిడీ విడుదల కు గాను 2020-21 వ సంవత్సరం లో 22,186.55 కోట్ల రూపాయల మేరకు వ్యయం కావచ్చని అంచనా వేయడమైంది.
ఎరువుల కంపెనీల కు పి&కె పై సబ్సిడీ ని సిసిఇఎ ఆమోదించిన సబ్సిడీ ధరల మేరకు సమకూర్చడం జరుగుతుంది.
పూర్వరంగం:
ప్రభుత్వం ఎరువులను, అనగా యూరియా మరియు పి&కె ఫర్టిలైజర్ ల తాలూకు 21 గ్రేడుల ను రైతుల కు సబ్సిడైజ్ డ్ ధరల లో ఎరువుల తయారీదారు సంస్థలు/దిగుమతిదారు సంస్థల ద్వారా అందుబాటు లోకి తెస్తున్నది. పి&కె ఫర్టిలైజర్ లపై సబ్సిడీ ని 2010వ సంవత్సరం ఏప్రిల్ 1వ తేదీ నాటి నుండి ఎన్ బిఎస్ స్కీము యొక్క అధీనం లో ఉంచడమైంది. రైతుల పట్ల స్నేహపూర్వకమైన వైఖరి ని అవలంబించాలన్న తన వైఖరి కి అనుగుణం గా, పి&కె ఫర్టిలైజర్ ల ను రైతుల కు తక్కువ భారం పడే రీతి న అందుబాటు లో ఉండేటట్టు చూడటానికి ప్రభుత్వం కట్టుబడి ఉంది. ఎగువ న ప్రస్తావించిన రేటుల కు సబ్సిడీ ని ఫర్టిలైజర్ కంపెనీల కు విడుదల చేయడం జరుగుతుంది. తద్వారా ఆయా కంపెనీలు ఎరువుల ను రైతుల కు కొద్ది గా చౌక ధర కు లభ్యం అయ్యేటట్టు చేసే అవకాశం ఏర్పడుతుందన్న మాట; ఈ ఏర్పాటే లేకపోతే గనక పరిస్థితి వేరే విధం గా ఉండేది.
భారత ఎన్నికల సంఘం
"మహిళలు, దివ్యాంగులు, వయోవృద్ధ ఓటర్లు మరింత ఎక్కువమంది ఎన్నికల ప్రక్రియలో భాగస్వాములు కావడం: కొత్త ఆలోచనలతో ఉత్తమ పద్దతులను పెంపొందించడం" అనే అంశంపై అంతర్జాతీయ వెబినార్ ను నిర్వహించనున్న ఈసిఐ
అసోసియేషన్ ఆఫ్ వరల్డ్ ఎలక్షన్ బాడీస్  అనేది 117 ఈఎంబిలు సభ్యులుగా, 16 ప్రాంతీయ సంఘాలు/సంస్థలు అసోసియేట్ సభ్యులుగా ప్రపంచవ్యాప్తంగా ఎన్నికల నిర్వహణ సంస్థల  అతిపెద్ద సంఘం. భారత ఎన్నికల సంఘం ఏ-వెబ్ కి 2019 సెప్టెంబర్ 3 నుండి మూడేళ్ళ కాలానికి చైర్గా ఉంది. ఏ-వెబ్ ఛైర్మన్గా రెండేళ్లు పూర్తయిన సందర్భంగా, భారత ఎన్నికల సంఘం నవంబర్ 26, 2021న 'మహిళలు, వికలాంగులు  మరియు సీనియర్ సిటిజన్ ఓటర్లు ఎన్నికల భాగస్వామ్యాన్ని పెంపొందించడం: ఉత్తమ అభ్యాసాలను పంచుకోవడం' అనే అంశంపై అంతర్జాతీయ వెబ్నార్ను నిర్వహిస్తోంది.
బంగ్లాదేశ్, భూటాన్, కంబోడియా, ఇథియోపియా, ఫిజీ, జార్జియా, కజకిస్తాన్, రిపబ్లిక్ ఆఫ్ కొరియా, లైబీరియా, మలావి, మారిషస్, మంగోలియా, ఫిలిప్పీన్స్, రొమేనియా, రష్యా, సావో టోమ్ మరియు ప్రిన్సిపీ, సోలమన్ దీవులు, సౌత్ 24 దేశాల నుండి దాదాపు వంద మంది ప్రతినిధులు ఆఫ్రికా, శ్రీలంక, సురినామ్, తైవాన్, ఉజ్బెకిస్తాన్, యెమెన్ మరియు జాంబియా మరియు 4 అంతర్జాతీయ సంస్థలు - ఇంటర్నేషనల్ ఐడియా, ఇంటర్నేషనల్ ఫౌండేషన్ ఆఫ్ ఎలక్టోరల్ సిస్టమ్స్ , అసోసియేషన్ ఆఫ్ వరల్డ్ ఎలక్షన్ బాడీస్ , యూరోపియన్ సెంటర్ ఫర్ ఎలక్షన్స్ వెబ్నార్లో పాల్గొనబోతున్నాయి. .
ఉజ్బెకిస్థాన్ రాయబారి & ఫిజీ, మాల్దీవులు, మారిషస్ హై కమీషనర్లతో సహా దాదాపు 20 మంది దౌత్యవేత్తలు కూడా వెబ్నార్కు హాజరుకానున్నారు.
వెబ్నార్లో, మహిళలు, దివ్యాంగులు , సీనియర్ సిటిజన్ ఓటర్ల ఎన్నికల భాగస్వామ్యాన్ని పెంపొందించడానికి వారు తీసుకున్న ఉత్తమ పద్ధతులు మరియు కార్యక్రమాలపై పాల్గొనే ఈఎంబిలు, సంస్థలు ప్రదర్శనలు ఇస్తారు. మొదటి సెషన్ కి భారత ప్రధాన ఎన్నికల కమిషనర్ శ్రీ సుశీల్ చంద్ర, మారిషస్ ఎలక్టోరల్ కమీషనర్ శ్రీ మహమ్మద్ ఇర్ఫాన్ అబ్దుల్ రెహమాన్ మరియు నూరుల్ హుదా, బంగ్లాదేశ్ చీఫ్ ఎలక్షన్ కమీషనర్ పాల్గొంటారు.
రెండవ సెషన్ కి ఎన్నికల కమిషనర్ శ్రీ రాజీవ్ కుమార్, దాషో ఉగ్యెన్ చెవాంగ్, కమీషనర్, భూటాన్ ఎన్నికల సంఘం హాజరవుతారు.
మూడవ సెషన్ కి ఎన్నికల కమిషనర్ శ్రీ అనుప్ చంద్ర పాండే మరియు శ్రీలంక ఎన్నికల సంఘం సభ్యుడు మొహమ్మద్, ముగింపు సెషన్లో కేంబ్రిడ్జ్ కాన్ఫరెన్స్ ఆన్ ఎలక్టోరల్ డెమోక్రసీ సలహాదారు శ్రీ పీటర్ వార్డ్లే ప్రసంగిస్తారు;
వెబ్నార్లో మూడు ప్రచురణలు విడుదల చేయబడతాయి:
సెప్టెంబరు 2, 2019న బెంగళూరులో జరిగిన ఏ-వెబ్ ఎగ్జిక్యూటివ్ బోర్డు సమావేశం తీసుకున్న నిర్ణయం తర్వాత న్యూఢిల్లీలో ఇండియా ఏ-వెబ్ సెంటర్ స్థాపించబడింది. ప్రపంచ స్థాయి డాక్యుమెంటేషన్, పరిశోధన మరియు శిక్షణ కోసం ECI ఈ కేంద్రానికి అన్ని వనరులను అందించింది. A-WEB సభ్యుల అధికారుల యొక్క ఉత్తమ పద్ధతులు మరియు సామర్థ్యాన్ని పెంపొందించడం కోసం. మహిళలు, వికలాంగులు  & సీనియర్ సిటిజన్ ఓటర్లు ఎన్నికలలో భాగస్వామ్యాన్ని పెంపొందించడానికి తీసుకున్న ఉత్తమ పద్ధతులు మరియు కార్యక్రమాల గురించి ఒకరికొకరు ఆలోచనలు మరియు పరస్పర అనుభవం నుండి నేర్చుకునేందుకు ఈ అంతర్జాతీయ వెబ్నార్ పాల్గొనే వారందరికీ మంచి అవకాశాన్ని అందిస్తుంది.
ప్రధాన మంత్రి కార్యాలయం
కోవిడ్-19 తో పోరాడటానికి పి.ఎం. కేర్స్ ఫండ్ కింద 50,000 మేడ్ ఇన్ ఇండియా వెంటిలేటర్లు
అన్ని రాష్ట్రాలు / కేంద్రపాలిత ప్రాంతాల్లో ప్రభుత్వం నిర్వహిస్తున్న కోవిడ్ ఆసుపత్రులకు 50,000 ‘మేడ్-ఇన్-ఇండియా’ వెంటిలేటర్లను సరఫరా చేయడం కోసం పి.ఎం.కేర్స్ నిధి ట్రస్ట్ 2,000 కోట్ల రూపాయలు కేటాయించింది. దీనితో పాటు అదనంగా, వలస కూలీల సంక్షేమం కోసం 1,000 కోట్ల రూపాయలు కేటాయించింది.
50,000 వెంటిలేటర్లలో 30,000 వెంటిలేటర్లను భారత్ ఎలక్ట్రానిక్స్ లిమిటెడ్ సంస్థ తయారు చేస్తోంది. మిగిలిన 20,000 వెంటిలేటర్లలో ఆగ్వా హెల్త్కేర్ , ఎ.ఎమ్.టి.జెడ్ బేసిక్ , ఎ.ఎమ్.టి.జెడ్. హై ఎండ్ , అలైడ్ మెడికల్  తయారు చేస్తున్నాయి. ఇప్పటివరకు 2,923 వెంటిలేటర్లు తయారుచేయగా, వీటిలో 1,340 వెంటిలేటర్లను ఇప్పటికే రాష్ట్రాలు / కేంద్రపాలితప్రాంతాలకు పంపిణీ చేయడం జరిగింది. వీటిని అందుకున్న ప్రధాన రాష్ట్రాలలో, మహారాష్ట్ర , ఢిల్లీ , గుజరాత్ , బీహార్ , కర్ణాటక , రాజస్థాన్  మొదలైనవి ఉన్నాయి. 2020 జూన్ నెల చివరి నాటికి అదనంగా మరో 14,000 వెంటిలేటర్లు అన్ని రాష్ట్రాలు / కేంద్రపాలితప్రాంతాలకు పంపిణీ చేయనున్నారు.
వీటికి అదనంగా, వలస కూలీల సంక్షేమం కోసం 1,000 కోట్ల రూపాయలను రాష్ట్రాలు / కేంద్ర పాలితప్రాంతాలకు విడుదల చేయడం జరిగింది. 2011 జనాభా లెక్కల ప్రకారం జన సంఖ్య ప్రాతిపదికన 50 శాతం, కోవిడ్-19 సోకిన కేసుల సంఖ్య ప్రాతిపదికన 40 శాతం చొప్పున పంపిణీ చేయగా, మిగిలిన 10 శాతం నిధులు అన్ని రాష్ట్రాలు / కేంద్రపాలిత ప్రాంతాలకు సమానంగా పంపిణీ చేయనున్నారు. ఈ ఆర్ధిక సహాయాన్ని, వలసదారులకు తగిన వసతి ఏర్పాట్లు, వైద్య చికిత్స మరియు వలసదారుల రవాణా కోసం ఉపయోగించనున్నారు. ఈ ఆర్ధిక సహాయాన్ని అందుకున్న ప్రధాన రాష్ట్రాలలో, మహారాష్ట్ర , ఉత్తర ప్రదేశ్ , తమిళనాడు , గుజరాత్ , ఢిల్లీ 55 కోట్లు), పశ్చిమ బెంగాల్ , బీహార్  , మధ్యప్రదేశ్ , రాజస్థాన్ , కర్ణాటక  మొదలైనవి ఉన్నాయి.
విద్యుత్తు మంత్రిత్వ శాఖ
సింహాద్రిలో ఏర్పాటు కానున్న భారతదేశపు తొలి, ప్రపంచంలోనేఅతి పెద్ద గ్రీన్ హైడ్రోజన్ మైక్రో గ్రిడ్ ప్రాజెక్టులు
పెద్ద ఎత్తున హైడ్రోజన్ ఇంధన నిల్వ ప్రాజెక్టులకు ముందస్తుగా ఏర్పాటు
ఎన్ టిపిసి సంస్థకు సింహాద్రి స్టాండలోన్ ఫ్యూయల్సెల్ ఆధారిత మైక్రొ గ్రిడ్ ప్రాజెక్టు కేటాయించడం జరిగింది. ఇది భారతదేశపు తొలి గ్రీన్ హైడ్రోజన్ ఆధారిత ఇంధన నిల్వప్రాజెక్టు.
ఇది పెద్ద ఎత్తున హైడ్రోజన్ శక్తి నిల్వ ప్రాజెక్టులకు పూర్వరంగంగా ఉంటుంది. దేశంలోని వ్యూహాత్మక ప్రదేశాలలో వివిధ ఆఫ్ గ్రిడ్, బహుళ మైక్రోగ్రిడ్లను అధ్యయనం చేయడానికి అమలు చేయడానికి ఇది ఉపయోగపడుతుంది.
సమీపంలోని ఫ్లోటింగ్ సోలార్ ప్రాజెక్టులనుంచి 240 కిలోవాట్లసాలిడ్ ఆక్సైడ్ ఎలక్ట్రొలైజర్ ను ఇన్పుట్ పవర్గా తీసుకుని హైడ్రోజన్ ను ఉత్పత్తి చేయడం జరుగుతుంది. సూర్యోదయసమయంలో ఉత్పత్తి అయ్యే హైడ్రోజన్ను అత్యంత ఒత్తిడి మధ్య నిల్వ చేసి, 50 కిలొవాట్ల సాలిడ్ ఆక్సైడ్ ఫ్యూయల్ సెల్ ను ఉపయోగించచుకుని విద్యుదీకరించడం జరుగుతుంది. ఈ వ్యవస్థ స్టాండ్ అలోన్ పద్ధతిలో సాయంత్రం 5 గంటలనుంచి ఉదయం 7 గంటల వరకు జరుగుతుంది.
ఈ ప్రత్యేక ప్రాజెక్టును అంతర్గతంగా ఎన్.టి.పి.సి రూపొందించింది. ఇది భారతదేశానికి ప్రత్యేకమైన ప్రాజెక్టు. దీనివల్ల లద్దాక్, జమ్ము కాశ్మీర్ తదితర ప్రాంతాలను కర్బన రహితంగా తయారు చేయడానికి ఉపకరిస్తుంది. ఇప్పటి వరకు ఈ ప్రాంతం డీజిల్ జనరేటర్లపై ఆధారపడి ఉంది. ఈ ప్రాజెక్టు గౌరవ ప్రధానమంత్రి శ్రీ నరేంద్ర మోదీ దార్శనికతకు అనుగుణంగా రూపుదిద్దుకుంది. 2070 నాటికి కర్బన సమతుల్యత ను సాధించేందుకు, లద్దాక్ ను కర్బన్ న్యూట్రల్ టెరిటరీగా ప్రకటించాలన్న ఆకాంక్షకు అనుగుణమైనది.
ప్రధాన మంత్రి కార్యాలయం
గ్లోబల్ ఇన్ఫ్రాస్ట్రక్చర్ ఇన్వెస్ట్మెంట్  & ఇండియా-మిడిల్ ఈస్ట్-యూరోప్ ఎకనామిక్ కారిడార్ కోసం భాగస్వామ్యంపై జరిగిన కార్యక్రమంలో ప్రధానమంత్రి వ్యాఖ్యలు - తెలుగు అనువాదం
మహనీయులు, గౌరవనీయులైన మీ అందరికీ, ఈ ప్రత్యేక కార్యక్రమానికి హృదయపూర్వక స్వాగతం పలుకుతున్నాను.
నా స్నేహితుడు, అమెరికా అధ్యక్షుడు బైడెన్ తో కలిసి ఈ కార్యక్రమానికి సహ-అధ్యక్షుడిగా వ్యవహరించడం నాకు చాలా ఆనందంగా ఉంది.
ఈరోజు, ఒక ముఖ్యమైన, చారిత్రాత్మకమైన ఒప్పందం కుదిరింది.
రాబోయే కాలంలో, ఇది భారతదేశం, పశ్చిమాసియా, ఐరోపా మధ్య ఆర్థిక ఏకీకరణకు సమర్థవంతమైన మాధ్యమంగా మారనుంది.
ఇది ప్రపంచ అనుసంధానత, అభివృద్ధి కి స్థిరమైన దిశానిర్దేశం చేస్తుంది.
ఈ చర్య పట్ల గౌరవనీయులైన అధ్యక్షుడు బైడెన్; గౌరవనీయులు క్రౌన్ ప్రిన్స్, ప్రధానమంత్రి మహమ్మద్ బిన్ సల్మాన్, గౌరవనీయులు అధ్యక్షుడు షేక్ మొహమ్మద్ బిన్ జాయెద్; గౌరవనీయులు అధ్యక్షుడు మాక్రాన్; గౌరవనీయులు ఛాన్సలర్ స్కోల్జ్; గౌరవనీయురాలు ప్రధానమంత్రి మెలోని; గౌరవనీయురాలు అధ్యక్షులు వాన్ డెర్ లేయన్ లను నేను అభినందిస్తున్నాను.
మిత్రులారా !
బలమైన అనుసంధానత, మౌలిక సదుపాయాలు మానవ నాగరికత పురోగతికి మూల స్తంభాలుగా పనిచేస్తాయి.
భౌతిక మౌలిక సదుపాయాలతో పాటు, సామాజిక, డిజిటల్, ఆర్థిక మౌలిక సదుపాయాలపై అపూర్వమైన స్థాయిలో పెట్టుబడిని మళ్ళించడం జరిగింది.
ఈ ప్రయత్నాల ద్వారా అభివృద్ధి చెందిన భారతదేశానికి బలమైన పునాది వేస్తున్నాం.
గ్లోబల్ సౌత్ లోని అనేక దేశాలలో విశ్వసనీయ భాగస్వామిగా, మేము ఇంధనం, రైల్వేలు, నీరు, టెక్నాలజీ పార్కులు మొదలైన వాటిలో మౌలిక సదుపాయాల ప్రాజెక్టులను అమలు చేయడం జరిగింది.
ఈ ప్రయత్నాలలో, మేము డిమాండ్-ఆధారిత, పారదర్శక విధానం పై ప్రత్యేక దృష్టి పెట్టాము.
పి.జి.ఐ.ఐ., గ్లోబల్ సౌత్ దేశాలలో మౌలిక సదుపాయాల అంతరాన్ని తగ్గించడంలో మేము గణనీయమైన సహకారం అందించగలము.
మిత్రులారా !
భారతదేశం అనుసంధానతను తన ప్రాంతీయ సరిహద్దులతో కొలవదు.
అన్ని ప్రాంతాలతో కనెక్టివిటీని పెంచడం భారతదేశం యొక్క ప్రధమ ప్రధాన ప్రాధాన్యత.
కనెక్టివిటీ అనేది పరస్పర వాణిజ్యం మాత్రమే కాకుండా వివిధ దేశాల మధ్య పరస్పర విశ్వాసాన్ని కూడా పెంచుతుందని మేము నమ్ముతున్నాము.
కనెక్టివిటీ కార్యక్రమాలను ప్రోత్సహిస్తున్నప్పుడు,
కొన్ని ప్రాథమిక సూత్రాలను పాటించడం చాలా ముఖ్యం,
అవి:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్ము & కాశ్మీర్, లడఖ్ & ఎన్.ఈ. రీజియన్లలో కోవిడ్ పరిస్థితిపై మాజీ ఆర్మీ జనరల్స్ మరియు ఎయిర్ మార్షల్స్ తో వీడియో కాన్ఫరెన్స్ సమావేశం నిర్వహించిన కేంద్ర మంత్రి డాక్టర్ జితేంద్ర సింగ్
ఈశాన్య ప్రాంతం, జమ్మూ & కాశ్మీర్ మరియు లడఖ్ మాజీ ఆర్మీ జనరల్స్ మరియు ఎయిర్ మార్షల్స్ నుంచి కేంద్ర మంత్రి డాక్టర్ జితేంద్ర సింగ్ ఈ రోజు కోవిడ్ సంబంధిత సమాచారాన్ని సేకరించారు.
వీడియో కాన్ఫరెన్స్ సమావేశంలో నిర్వహించిన సమావేశం ద్వారా అభిప్రాయాలను అందించిన వారిలో ప్రముఖులు ఆర్మీ మాజీ చీఫ్ జనరల్ వి.పి.మాలిక్, ఎయిర్ చీఫ్ మార్షల్ అరుప్ రాహా, భారత వైమానిక దళ మాజీ ఎయిర్ స్టాఫ్ చీఫ్, లెఫ్టినెంట్ జనరల్ శరత్ చంద్, మాజీ వైస్ చీఫ్ ఆర్మీ స్టాఫ్ లెఫ్టినెంట్ జనరల్ దీపేంద్ర సింగ్ హుడా, మాజీ జి.ఓ.సి. నార్తర్న్ కమాండ్, లెఫ్టినెంట్ జనరల్ రణబీర్ సింగ్, మాజీ జి.ఓ.సి. నార్తర్న కమాండ్, లెఫ్టినెంట్ జనరల్ రాకేశ్ శర్మ, మాజీ డి.జి.ఓ.ఎల్ మరియు మాజీ చీఫ్ ఆఫ్ స్టాప్ నార్తర్న్ కమాండ్ మేజర్ జనరల్ ఎస్కె శర్మ ఉన్నారు.
తన పరిచయ వ్యాఖ్యల్లో, డాక్టర్ జితేంద్ర సింగ్ మాట్లాడుతూ, మాజీ సీనియర్ జనరల్స్ మరియు ఎయిర్ మార్షల్స్ చాలా మందికి జమ్మూ కాశ్మీర్ మరియు ఈశాన్య రీజియన్ భూభాగాల్లోని విలక్షణమైన పరిస్థితులు కొత్తేమీ కాదని, కానీ పౌర ప్రముఖ సభ్యులుగా, సమాజం మరియు ప్రము పౌరుల పర్యవేక్ష తర్వాత వారు అభిప్రాయకర్తలు విశిష్టమైన పాత్ర వహించారని తెలిపారు. కరోనాకు వ్యతిరేకంగా సాగిస్తున్న ఈ పోరాటంలో తమ ప్రయత్నాలను మెరుగు పరచడానికి వారి సలహాలు, సూచనలు విలువైనవని, అవే కాకుండా వారి సొంత దృక్కోణం నుంచి వారు చూసే కొన్ని అంశాల యొక్క స్వీయ దృక్కోణం కూడా విలువైన సలహాలను అందిస్తుందని తెలిపారు.
ఈశాన్య ప్రాంతంలోని 8 రాష్ట్రాల్లో 5 రాష్ట్రాలు ఇప్పటికే కరోనా రహితంగా మారాయని, మిగిలిన 3 రాష్ట్రాల్లో గత కొన్ని రోజుల నుంచి కరోనా పాజిటివ్ కేసులు లేవని, అంటే త్వరలోనే ఈ ప్రాంతం మొత్తం కరోనా రహితంగా మారవచ్చని డాక్టర్ జితేంద్ర సింగ్ సీనియర్ డిఫెన్స్ సిబ్బందికి తెలియజేశారు. అదే విధంగా జమ్మూ & కాశ్మీ గురించి సమాచారం తెలియజేస్తూ, మొత్తం జమ్మూ ప్రాంతంలో కేవలం 15 కరోనా కేసులు మాత్రమే మిగిలి ఉన్నాయని, కాశఅమీర్ లోయలో బండిపోరా వంటి కొన్ని ప్రాంతాలు ఇప్పటికీ ఆందోళనకరంగానే ఉన్నాయని, దాని నుంచి క్రమంగా బయట పడతామని తెలిపారు.
కోవిడ్ మహమ్మారికి వ్యతిరేకంగా సాగుతున్న పోరులో ప్రధానమంత్రి శ్రీ నరేంద్ర మోడీ నేతృత్వంలోని ప్రభుత్వం సమర్థవంతంగా నాయకత్వం వహించిన విధానాన్ని ఈ సమావేశంలో పాల్గొన్న వారంతా ముక్తకంఠంతో ప్రశంసించారు. కరోనా దాడి నుంచి క్రమంగా బయట పడతున్న భారతదేశంలోని ప్రధాన పెద్ద ప్రాంతాల్లో మొత్తం ఈశాన్య ప్రాంతం ఉందని ప్రశంసించారు. అదే విధంగా జమ్మూ & కాశ్మీర్ లో ప్రస్తుత పాలనలో సమర్థవంతమైన పరిపాలనను వారు ప్రశంసించారు. ఇది కరోనా వ్యాప్తి విస్తరించకుండా సహాయపడిందని అభిప్రాయపడ్డారు.
లాక్ డౌన్ గురించి మాట్లాడుతూ, సడలింపులు క్రమంగా సాగాలని అభిప్రాయపడ్డారు. అదే విధంగా బంగ్లాదేశ్ వంటి ఇతర దేశాలతో సరిహద్దులు మూసివేయడం వల్ల ఈశాన్య ప్రాంతం ప్రయోజనం పొందిందని తెలిపారు.
ఈశాన్య మరియు జమ్మూ & కాశ్మీర్ రెండింటిలోనూ సామాన్య ప్రజల వైఖరి అనుకూలంగా ఉందని, అదే విధంగా ఆన్ లైన్ షాపింగ్ మరియు ఆన్ లైన్ తరగతుల ఎంపిక గురించి కూడా సానుకూల అభిప్రాయాలు వ్యక్తమయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
చికిత్స పొందుతున్నవారి సంఖ్యను మించి కోలుకున్నవారి సంఖ్య
50 లక్షల శాంపిల్స్ కు మించి పరీక్షించిన ఐసిఎంఆర్
రాష్ట్రాలకు సహకరించేందుకు 6 నగరాల్లో కేంద్ర బృందాల నియామకం
గడిచిన 24 గంటల్లో 5,991 మంది కోవిడ్ - 19 బాధితులు కోలుకున్నారు. దీంతో ఇప్పటివరకు కోలుకున్నవారి సంఖ్య 1,35,205 కు చేరుకుంది. ప్రస్తుతం చికిత్సపొందుతూ ఉన్నవారి సంఖ్య1,33,632 గా ఉంది. దీనివలన మొదటి సారిగా చికిత్స పొందుతున్నవారి సంఖ్య కంటే కోలుకున్నవారి సంఖ్య ఎక్కువగా నమోదైంది. కోలుకున్నవారి శాతం 48.88% చేరింది.
ఐసిఎంఆర్ జరిపిన పరీక్షలు కూడా ఈ రోజుకు 50,61,332 కు చేరటంతో 50 లక్షలు పైబడినట్టయింది. గడిచిన 24 గంటల్లో ఐసిఎంఆర్ జరిపిన పరీక్షలు 1,45,216 గా నమోదయ్యాయి. కరోనా వైరస్ సోకిన వారిని నిర్థారించటానికి పరీక్షల సంఖ్యను పెంచుతూ వస్తున్న సంగతి తెలిసిందే. ఇందుకోసం ప్రభుత్వ లేబరీటరీల సంఖ్య 590 కి పెంచగా ప్రైవేట్ లేబరేటరీల సంఖ్య 233 కి పెరిగింది. దీంతో మొత్తం 823 లేబరేటరీలు అందుబాటులో ఉన్నాయి.
రాష్ట్ర ఆరోగ్య విభాగాలకు, మున్సిపల్ ఆరోగ్యాధికారులకు అండగా ఉంటూ సాంకేతిక సహాయం అందించేలా కేంద్రబృందాలను కూడా పంపటం జరిగింది. కోవిడ్ -19 విషయంలో అక్కడ తీసుకుంటున్న చర్యలను సమీక్షించి తగిన సూచనలివ్వటానికి ముంబయ్, అహమ్మదాబాద్, చెన్నై, కోల్ కతా, ఢిల్లీ, బెంగళురు నగరాలను ఇప్పటివరకు ఎంచుకున్నారు.
ఈ బృందాలు తమకు కేటాయించిన నగరాలను వచ్చే వారంలోగా సందర్శిస్తాయి. కోవిడ్ -19 విషయంలో ప్రజారోగ్యం కోసం తీసుకుంటున్న చర్యలను సమీక్షిస్తాయి. ఈ బృందాలు రోజువారీ నివేదికలను రాష్ట్ర ఆరోగ్య విభాగానికి, కేంద్ర ఆరోగ్య, కుటుంబ సంక్షేమ మంత్రిత్వశాఖకు అందజేస్తాయి. అత్యవసరమనిపించిన పక్షంలో తమ పర్యటన్మ పూర్తికాకముందే తమ అభిప్రాయాలను కూడా జోడించి ముందుగానే నివేదిక అందజేస్తాయి.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి.
కార్పొరేట్ వ్యవహారాల మంత్రిత్వ శాఖ
భారతదేశానికి చెందిన ఐసిఎఐ కి, మలేషియా కు చెందిన ఎమ్ఐసిపిఎ కి మధ్య పరస్పర గుర్తింపు ఒప్పందానికి ఆమోదం తెలిపిన మంత్రిమండలి
ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  కు, మలేషియన్ ఇన్స్ టిట్యూట్ ఆఫ్ సర్టిఫైడ్ పబ్లిక్ అకౌంటెంట్స్  కు మధ్య పరస్పర గుర్తింపు ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ ఒప్పందం తో రెండు సంస్థలలో దేనిలోనయినా యోగ్య చార్టర్డ్ అకౌంటెంట్స్ సభ్యులకు వారి ప్రస్తుత అకౌంటెన్సీ యోగ్యత తాలూకు సముచిత క్రెడిట్ ల ఆధారంగా రెండో ఇన్స్ టిట్యూట్ లో ప్రవేశం తీసుకొనేందుకు అవకాశం లభిస్తుంది.
అమలు వ్యూహం - లక్ష్యాలు :
ఐసిఎఐ, ఎమ్ఐసిపిఎ లు ఒకదాని యోగ్యత కు మరొకటి గుర్తింపు ను ఇచ్చే ఉద్దేశ్యం తో పరస్పరం ఒక ఒప్పందాన్ని కుదుర్చుకుంటాయి. దీని ద్వారా అవతలి పక్షం సంస్థ కు చెందిన అర్హులైన సభ్యులు తమకు ఉపయుక్తమనుకున్న సంస్థ లో సభ్యత్వాన్ని పొందేందుకు వీలు ఉంటుంది. ప్రతిపాదిత ఎమ్ఒయు విద్య ను పూర్తి చేసుకొని రెండు పక్షాల సభ్యత్వ అవసరాలకు అనుగుణంగా ఇరు సంస్థల సమాచారాన్ని ఒకదానికి మరొకటి అందించుకొనేందుకు అంగీకారం తెలియజేస్తాయి.
ప్రధాన ప్రభావం:
ఆసియా పసిఫిక్ ప్రాంతం లోని సంస్థల తో ద్వైపాక్షిక సహకారాన్ని ఏర్పరచుకోవాలని ఐసిఎఐ కోరుకుంటోంది. ఈ కారణంగా ఎమ్ఐసిపిఎ తో ఒక ఎంఒయు పై సంతకాలు చేయాలని ఐసిఎఐ సంకల్పించింది. ఈ రెండు అకౌంటెన్సీ సంస్థలు ఈ వృత్తి లో ఎదురవుతున్న కొత్త సవాళ్ళను పరిష్కరించడం లో నాయకత్వ పాత్ర ను పోషించేందుకు ఒక అవకాశాన్ని చేజిక్కించుకోనున్నాయి. ఈ రెండు నియంత్రణాధికార సంస్థల మధ్య ఒక లాంఛన పూర్వక సర్దుబాటు సంబంధిత సముదాయం లో ఒక విస్తృతమైన స్వీకృతి కి బాట ను వేసి, మరిన్ని వృత్తిపరమైన అవకాశాలను అందించగలదు.
పూర్వరంగం:
భారతదేశం లో చార్టర్డ్ అకౌంటెంట్ల వృత్తిని క్రమబద్దీకరించడం కోసం ‘‘చార్టర్డ్ అకౌంటెంట్ల చట్టం, 1949’’ పరిధి లో ఏర్పాటు చేసిన ఒక చట్టబద్ధ సంస్థే ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా . ఇక మలేషియన్ ఇన్స్ టిట్యూట్ ఆఫ్ సర్టిఫైడ్ పబ్లిక్ అకౌంటెంట్స్  ను మలేషియా లో కంపెనీల చట్టం,1965 పరిధి లో ఒక కంపెనీ గా నెలకొల్పడం జరిగింది.
(
ప్రధాన మంత్రి కార్యాలయం
రాజ్యాంగ పరిషత్తు తొలి చరిత్రాత్మక సమావేశాని కి 75 సంవత్సరాలు పూర్తి అయినందుకు గుర్తు గారాజ్యాంగ పరిషత్తు యొక్క మహానుభావుల కు నమస్సులు అర్పించిన ప్రధాన మంత్రి
రాజ్యాంగ పరిషత్తు తొలి చారిత్రిక సమావేశాని కి 75 సంవత్సరాలు పూర్తి అయినందుకు గుర్తు గా రాజ్యాంగ పరిషత్తు యొక్క మహానుభావుల కు ప్రధాన మంత్రి శ్రీ నరేంద్ర మోదీ నమస్సుల ను అర్పించారు.
ప్రధాన మంత్రి తన వరుస ట్వీట్ లలో -
‘‘75 సంవత్సరాల కిందట ఇదే రోజు న మన రాజ్యాంగ పరిషత్తు మొట్ట మొదటిసారి గా సమావేశమైంది. భారతదేశం లోని వివిధ ప్రాంతాల నుంచి, విభిన్న నేపథ్యాలు ఆ మాటకొస్తే వేరు వేరు ఆలోచన స్రవంతులు కలిగినటువంటి మహా వ్యక్తులు ఒక చోట గుమికూడారు. వారికి ఉండిన ఉద్దేశ్యం ఒక్కటే.. అది ఏమిటి అంటే భారతదేశ ప్రజల కు ఒక గొప్ప రాజ్యాంగాన్ని అందించాలి అనేదే. ఆ మహానుభావుల కు ఇవే నమస్సులు.
రాజ్యాంగ పరిషత్తు తొలి సమావేశాని కి ఆ పరిషత్తు సభ్యులందరి లోకి వయస్సు లో పెద్ద వారయిన డాక్టర్ సచ్చిదానంద సిన్హా అధ్యక్షత వహించారు.
ఆయన పేరు ను ఆచార్య కృపలానీ గారు ప్రతిపాదించారు; అంతేకాకుండా ఆయన ను ఆచార్య కృపలానీ గారు అధ్యక్ష స్థానం లో కూర్చోబెట్టారు.
ఈ రోజు న, ఎప్పుడయితే మనం రాజ్యాంగ పరిషత్తు యొక్క ఒకటో చరిత్రాత్మకమైన సమావేశానికి 75 సంవత్సరాలు పూర్తి కావడాన్ని గుర్తు కు తెచ్చుకొంటున్నామో, ఈ వేళ నేను నా యువ మిత్రులను కోరేది ఏమిటి అంటే ఈ ప్రసిద్ధ సభ నిర్వహించిన అటువంటి సభా కార్యకలాపాల ను, దీనిలో పాలుపంచుకొన్న మహానుభావుల ను గురించి మరింత ఎక్కువ గా తెలుసుకోండి అనేదే. ఇలా చేయడం వల్ల మేధోపరంగా లభించే అనుభవం సమృద్ధం అవుతుంది.’’ అని పేర్కొన్నారు.
ఆర్థిక మంత్రిత్వ శాఖ
తమిళనాడులో సోదాలు నిర్వహించిన - ఆదాయపు పన్ను శాఖ
పెద్ద మొత్తంలో నగదును నిర్వహించడం, విదేశీ సంస్థలతో పాటు వాటి సంబంధిత సంస్థల బ్యాంకు ఖాతాల ద్వారా లెక్కలోకి రాని ధనాన్నీ, ఆ డబ్బును రౌటింగ్ చేయడంలో పాల్గొన్న వ్యక్తుల విషయంలోనూ, ఆదాయపు పన్ను శాఖ, 2021 మార్చి 11వ తేదీన సోదాలు నిర్వహించింది. చెన్నై, కోయంబత్తూర్, సేలం, విరుధు నగర్, థేనిలలో ఉన్న 20 ప్రాంగణాల్లో ఈ సోదాలు జరిగాయి.
వ్యవసాయ వస్తువుల అమ్మకం, కొనుగోలు ముసుగులో వివిధ సంస్థల ద్వారా 100 కోట్లు సంపాదించినట్లు, సోదాలు నిర్వహించిన ప్రాంగణంలో లభించిన ఆధారాల ద్వారా బయటపడింది. అయితే, అక్కడ, అలాంటి కార్యకలాపాలు లేవు, స్టాక్ లేదు. అమ్మకాలు, కొనుగోలుకు సంబంధించిన బిల్లులను వారి ఉద్యోగులే నకిలీవి సృష్టించినట్లు కనుగొనబడింది. ఇంకా, బ్యాంకు రుణాలు పొందటానికి టర్నోవర్ను మార్చటానికి ఈ సంస్థల మధ్య అమ్మకాలు, స్టాక్ పంపిణీ వంటివి కూడా నకిలీ లావాదేవీలు చేయబడ్డాయి. ఈ సంస్థలలో చాలా సంస్థలు ఇంతవరకు ఎటువంటి పన్ను రిటర్న్ దాఖలు చేయలేదు.
కాగా, ఒక విదేశీ సంస్థ నుండి డిబెంచర్ ఇష్యూ ద్వారా ఆ బృందంలోని సంస్థలు 150 కోట్ల రూపాయలు అందుకున్నారు, సోదాల్లో లభించిన ఆధారాలతో, ఇది కూడా ఒక లావాదేవీగా తేలింది, మొత్తం డబ్బు ఈ వ్యక్తుల వ్యక్తిగత ఖాతాలకు వెళ్ళింది.
వీటితో పాటు, బృందంలోని సంస్థలు, సుగంధ ద్రవ్యాలను దిగుమతి చేసుకున్నాయి. అక్కడ కూడా దిగుమతి వ్యయాన్ని సుమారు 25 కోట్ల రూపాయలుగా ఎక్కువ మొత్తంతో బిల్లు చేశారు. ఈ మేరకు, నిధులను భారతదేశం నుండి బదిలీ చేసి, ఇతర దేశాలలోని వారి వ్యక్తిగత ఖాతాలకు మళ్లించారు.
ఈ సోదాల్లో, గత మూడు, నాలుగు సంవత్సరాల్లో చెన్నైతో పాటు తమిళనాడులోని ఇతర పట్టణాలలోని ప్రధాన ప్రదేశాల్లో సర్కిల్ రేట్ల కన్నా తక్కువ విలువతో అనేక స్థిరమైన ఆస్తులు కొనుగోలు చేసినట్లు కూడా ఆధారాలు లభించాయ. ఈ ఆస్తులను ఐ.టి. రిటర్న్స్ లో కూడా ఈ ఆస్తులను వెల్లడించలేదు.
ఈ సోదాల్లో, 25 కి పైగా విలాసవంతమైన కార్లు కనుగొనబడ్డాయి, వీటిలో చాలా వరకు లెక్కల్లో వెల్లడించలేదు. వీటితో పాటు, లెక్కల్లో ప్రకటించని విదేశీ బ్యాంకు ఖాతాలు, విదేశీ క్రెడిట్ కార్డులు, విదేశీ సంస్థలలో పెట్టుబడులు ఉన్నట్లు కూడా ఆధారాలు లభించాయి.
ఈ సోదాల్లో, ఇంతవరకు, లెక్కల్లో వెల్లడించని 50 లక్షల రూపాయల మేర నగదు, 3 కోట్ల రూపాయలు విలువచేసే ఆభరణాలు, 12.5 కోట్ల రూపాయల విలువచేసే 9 విలాసవంతమైన వాహనాలను స్వాధీనం చేసుకున్నారు.
ఇప్పటివరకు చేసిన సోదాల్లో లెక్కలోకిరాని సుమారు 400 కోట్ల రూపాయల మేర లెక్కల్లోకి రాని ఆదాయాన్ని స్వాధీనం చేసుకున్నారు. నల్ల ధనానికి చెందిన చట్టం కింద కూడా తగిన దర్యాప్తు చేపట్టనున్నారు.
తదుపరి దర్యాప్తు కొనసాగుతోంది.
ప్రధాన మంత్రి కార్యాలయం
కర్నాటక లోని ధార్వాడ్ జిల్లా లో రోడ్డు ప్రమాద ఘటనలో ప్రాణాలు కోల్పోయిన వారికి సంతాపం తెలిపిన ప్రధాన మంత్రి
కర్నాటక లోని ధార్వాడ్ జిల్లాలో జరిగిన రోడ్డు ప్రమాదంలో ప్రాణాలు కోల్పోయిన వారికి ప్రధాన మంత్రి శ్రీ నరేంద్ర మోదీ సంతాపం తెలిపారు.
‘‘కర్నాటక లోని ధార్వాడ్ జిల్లాలో జరిగిన రోడ్డు ప్రమాదంలో పలువురు ప్రాణాలు కోల్పోవడం బాధ కలిగించింది. ఈ విషాద సమయంలో నా ఆలోచనలన్నీ బాధిత కుటుంబాల చుట్టూనే తిరుగుతున్నాయి. గాయపడిన వారు త్వరగా కోలుకోవాలని ఆకాంక్షిస్తున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
హోలీ కి శుభాకాంక్షల ను తెలియజేసినందుకు గాను శ్రీ బెంజామిన్ నెతన్యాహూ కు ధన్యవాదాలు తెలిపిన ప్రధాన మంత్రి
హోలీ కి శుభాకాంక్షల సందేశాన్ని పంపిన ఇజ్ రాయిల్ ప్రధాని శ్రీ బెంజామిన్ నెతన్యాహూ కు జవాబు గా ప్రధాన మంత్రి శ్రీ నరేంద్ర మోదీ ఒక ట్వీట్ లో -
‘‘నా మిత్రుడు, ప్రధాని శ్రీ @netanyahu, హోలీ సందర్భం లో మీరు వ్యక్తం చేసినటువంటి విశేష శుభాకాంక్షల కు గాను మీకు ఇవే ధన్యవాదాలు. ఈ పండుగ ను భారతదేశం అంతటా ప్రజలు అత్యంత హర్షోల్లాసాల తో జరుపుకొంటారు.
నేను కూడా ఇజ్ రాయిల్ ప్రజల కు మరియు మీకు సంతోష ప్రదం అయినటువంటి పురీమ్ సందర్భం లో శుభాకాంక్షల ను వ్యక్తం చేస్తున్నాను. హగ్ సమీయ.’’ అని పేర్కొన్నారు.
విద్యుత్తు మంత్రిత్వ శాఖ
2020-21 ఆర్థిక సంవత్సర లక్ష్యాలకు సంబంధించి కేంద్ర ప్రభుత్వంతో పీఎఫ్సీ ఎంవోయూ
పవర్ ఫైనాన్స్ కార్పొరేషన్ లిమిటెడ్ , కేంద్ర విద్యుత్ మంత్రిత్వ శాఖతో, పనితీరు ఆధారిత అవగాహన ఒప్పందం కుదుర్చుకుంది. 2020-21 ఆర్థిక సంవత్సరంలో పీఎఫ్సీ సాధించాల్సిన వివిధ లక్ష్యాలకు సంబంధించిన అంశాలు ఒప్పందంలో ఉన్నాయి.
విద్యుత్ శాఖ కార్యదర్శి శ్రీ సంజీవ్ నందన్ సహాయ్, పీఎఫ్సీ సీఎండీ శ్రీ ధిల్లాన్ ఒప్పందంపై సంతకాలు చేశారు.
రూ. 36,000 కోట్ల ఆదాయాన్ని కేంద్ర ప్రభుత్వం లక్ష్యంగా అంచనా వేసింది. కార్యాచరణ నుంచి వచ్చే ఆదాయ శాతం రూపంలో కార్యాచరణ లాభం; సగటు నికర విలువ శాతం, ఐపీడీఎస్ సంబంధిత కార్యక్రమాలు వంటి ఆర్థికేతర కార్యక్రమాల రూపంలో వచ్చే పీఏటీ వంటి వివిధ పనితీరు-సంబంధిత ప్రమాణాలను కూడా లక్ష్యంతోపాటు చేర్చింది.
కొన్నేళ్లుగా పీఎఫ్సీ అద్భుత పనితీరును కనబరుస్తోంది. కేంద్రం ఇస్తున్న రేటింగ్స్ ఆ సంస్థ పనితీరుకు నిదర్శనంగా నిలుస్తున్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.14 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
16,14,73,595
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16.14 కోట్లకుపైగా  నిల్వలు అందుబాటులో ఉన్నాయి.